**Z Á P I S N I C A**

z Valného zhromaždenia CPM 2014

Orechová Potôň dňa 13.decembra 2014

1. **Otvorenie**

Viceprezident SMF pre CPM Ladislav Šnegoň privítal prítomných členov CPM, prezidenta SMF Petra Smižíka a všetkých prítomných. Zahájil rokovanie Valného zhromaždenia disciplíny CPM a odovzdal slovo predsedajúcemu Tiborovi Uherovi, ktorý oboznámil prítomných s navrhovaným programom rokovania:

 1. Otvorenie

 2. Voľba pracovných komisií (mandátovej, volebnej a  návrhovej)

 3. Správa o činnosti ŠK CPM v športovej sezóne 2014

 4. Správa o hospodárení ŠK CPM za rok 2014

 5. Správa mandátovej komisie

 6. Plán činnosti a rozpočet disciplíny CPM pre rok 2015

 7. Voľba delegátov na GZ SMF

 8. Zmeny športových poriadkov

 9. Rôzne

 10. Diskusia

 11. Správa návrhovej komisie – návrh na uznesenie

 12. Záver

Nakoľko z pléna neboli k navrhovanému programu žiadne pripomienky ani návrhy na doplnenie predsedajúci dal hlasovať o prijatí programu rokovania s nasledovným výsledkom :

Za prijatie : 13

 Proti : 0

 Zdržali sa : 0

1. **Voľba pracovných komisií (mandátovej, volebnej a  návrhovej).**

Z pohľadu promotéra zhodnotil uplynulú sezónu Peter Šurina. Vyjadril poľutovanie nad úbytkom pretekárov a načrtol možnosti zmien do budúcna.

Predsedajúci oboznámil prítomných s návrhom ŠK CPM na zloženie jednotlivých komisií a následne dal hlasovať:

Návrh ŠK CPM na zloženie jednotlivých pracovných komisií :

Mandátová komisia : predseda Peter Kevický

 člen Peter Šurina

 člen Juraj Knezovič

Výsledok hlasovania na voľbu mandátovej komisie

Za prijatie : 13

 Proti : 0

 Zdržali sa : 0

Volebná komisia : predseda Martin Kuzma

 člen Miloš Baláž

 člen Roman Frühauf

Výsledok hlasovania na voľbu volebnej komisie

Za prijatie : 13

 Proti : 0

 Zdržali sa : 0

Návrhová komisia : predseda Martin Čermák

 člen Štefan Masszi

 člen Peter Baláž

Výsledok hlasovania na voľbu návrhovej komisie

 Za prijatie : 13

 Proti : 0

 Zdržali sa : 0

1. **Správa o činnosti CPM v športovej sezóne 2014.**

Z pohľadu promotéra zhodnotil uplynulú sezónu Peter Šurina. Vyjadril poľutovanie nad úbytkom pretekárov a načrtol možnosti zmien do budúcna.

Martin Kuzma oboznámil VZ o stave a výsledkoch reprezentácie, ktorú vlastne v uplynulej sezóne tvoril len Maco Racing Team bez Slovenských jazdcov, napriek pokusu o spoluprácu s Tomášom Krajčim. Skončili celkovo na 14.mieste. Tomáš Svitok sa zúčastnil pár podujatí Svetového pohára Superstock a krásne výsledky dosiahol aj mladý pretekár Miško Búlik v seriáli Nemeckých majstrovstiev, kde v celkovom hodnotení seriálu obsadil 2. miesto.

Správu o činnosti ŠK CPM predniesol Valnému zhromaždeniu disciplíny CPM viceprezident SMF pre CPM Ladislav Šnegoň: Stručne oboznámil VZ o činnosti ŠK CPM vlastne od začiatkov jej fungovania, hodnotil spoluprácu s Maďarskou federáciou ako sľubnú. Vyjadril sa aj o promotérovi seriálu, Slovakia Racing, ktorý už úspešne absolvoval svojou promotérskou činnosťou druhú sezónu. Tiež vyjadril ľútosť nad úbytkom pretekárov. Do budúcna sa však ako pozitívny jav ukazuje pribúdanie mladých pretekárov, absolventov Junior Moto Academy. K pribúdaniu pretekárov môže napomôcť aj prípadné zlepšenie celkového ekonomického prostredia. Oboznámil prítomných o pláne vypísať novú triedu, menej finančne náročnú 250 Stock v rámci Európy, alebo cupovú triedu v rámci MM SR ktorá by prispela k plynulejšiemu prechodu z mládežníckych kategórií k veľkým okruhom.

|  |  |  |  |  |  |  |
| --- | --- | --- | --- | --- | --- | --- |
|  |  | **Počet vydaných licencií pretekára CPM na rok 2014**  *Celkom : 158 Z toho : Vintage : 50* *Mládež: 44 CPM : 64* |  |  |  |  |

 *Počet vydaných licencií pretekára CPM v roku 2013*

 *Celkom : 156 Z toho : Vintage : 48*

 *Mládež : 33*

 *CPM : 75*

 *Medziročný vývoj 2013 – 2014*

 *Celkom : +2 Vintage : +2*

 *Mládež : +11*

 *CPM : - 11*

|  |  |  |  |  |  |
| --- | --- | --- | --- | --- | --- |
|  |  | **ALPE ADRIA 2014 - účasť Slovákov** |  |  |  |
|   | Adria Raceway | Pannonia ring | Grobnik  | Most | Poznaň | Hungaro ring | Slovakia ring | **Spolu** |
| 125 SP | X | 1 | X | 4 | X | 4 | 6 | **15** |
| SST 600 | X | 1 | X | 2 | X | 2 | 4 | **9** |
| SSP | X | 2 | 1 | 1 | X | 1 | 2 | **7** |
| SST 1000 | 2 | 5 | 2 | 2 | X | 4 | 2 | **17** |
| SBK | X | 1 | 1 | 5 | X | 5 | 4 | **16** |
| **spolu :** | **2** | **10** | **4** | **14** | **X** | **16** | **18** | **64** |

**Výsledky a prehľad účasti na podujatiach v sezóne 2014**

Podujatia 2014 :

|  |
| --- |
| 1. Slovakia Ring (SK) |
| 2. Pannoniaring (H) |
| 3. Most (CZ) |
| 4. Hungaroring(H) |
| 5. Pannoniaring (H) |
| 6. Slovakia Ring (SK) |
|  |
| Konečné výsledky :**Slovenský pohár – IMRC Cup:**

|  |
| --- |
| ***Trieda do 600ccm:*** 1.Leoš Šimunek 2.Milan Kriš 3.Lukáš Kvaček  |
| ***Trieda nad 600ccm:***  1.Peter Šurina 2.Jaroslaw Firlej 3.Ľudovít Haňo |
| ***Trieda veterán :***  1.Juraj Knezovič 2.Zbyněk Čech 3.Gábor Kapetz  |

**MM SR - IMRC :**

|  |
| --- |
| ***Trieda 125 SP*** : 1.Zoltán Aszalós (H) 2.Peter Rauch 3.Bálint Kovács (H) |
| ***Trieda SST 600*** : 1.János Chrobák (H) 2. Alen Györfi (H) 3. Adrian Gyutai (H)  |
| ***Trieda SSP 600*** : 1.Imre Oldal (H) 2. Martin Klimits 3. Petr Sodomka (CZ)  |
| ***Trieda SST 1000*** : 1.Bart. WICZINSKI (PL) 2.Zbyněk Čech 3. Jarek Chomicz |
| ***Trieda SBK***  : 1.Vladimír Ruža 2. Radoslav Dulík 3. István Bezzegh (H)  |

 |

**Slovenský pohár – IMRC CUP Slovenskí pretekári**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** | **1.** | **2.** | **3.** | **4.** | **5.** | **6.** | **Spolu** | **2013** | **Rozdiel** |
| ***do 600 ccm*** | ***3*** | ***3*** | ***1*** |  | ***3*** | ***2*** | ***12*** | ***40*** | ***-28*** |
| ***nad 600 ccm*** | ***1*** | ***2*** | ***2*** | ***1*** | ***2*** | ***2*** | ***10*** | ***46*** | ***-36*** |
| ***Veteráni*** | ***5*** | ***2*** | ***1*** | ***1*** | ***2*** | ***1*** | ***12*** | ***14*** | ***-2*** |
| **Celkom :** | ***9*** | ***7*** | ***4*** | ***2*** | ***7*** | ***5*** | ***34*** | ***100*** | ***-66*** |

**Slovenský pohár – IMRC CUP celková účasť**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** | **1.** | **2.** | **3.** | **4.** | **5.** | **6.** | **Spolu** | **2013** | **Rozdiel** |
| ***do 600 ccm*** | ***14*** | ***7*** | ***15*** | ***6*** | ***6*** | ***13*** | ***61*** | ***55*** | ***+6*** |
| ***nad 600 ccm*** | ***20*** | ***7*** | ***12*** | ***4*** | ***3*** | ***13*** | ***59*** | ***54*** | ***+5*** |
| ***Veteráni*** | ***7*** | ***3*** | ***2*** | ***3*** | ***2*** | ***2*** | ***19*** | ***22*** | ***-3*** |
| **Celkom :** | ***41*** | ***17*** | ***29*** | ***13*** | ***11*** | ***28*** | ***139*** | ***131*** | ***+8*** |

**Medzinárodné majstrovstvá Slovenskej a Maďarskej republiky - Slovenskí pretekári**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** | **1.** | **2.** | **3.** | **4.** | **5.** | **6.** | **Spolu** | **2013** | **Rozdiel** |
| ***125 SP*** | ***11*** | ***4*** | ***5*** | ***4*** | ***3*** | ***6*** | ***33*** | ***42*** | ***-9*** |
| ***SST 600*** | ***5*** | ***3*** | ***3*** | ***3*** | ***3*** | ***4*** | ***21*** | ***24*** | ***-5*** |
| ***SSP*** | ***2*** | ***3*** | ***2*** | ***1*** | ***3*** | ***2*** | ***13*** | ***7*** | ***+6*** |
| ***SST 1000*** | ***8*** | ***7*** | ***4*** | ***6*** | ***6*** | ***4*** | ***35*** | ***8*** | ***+27*** |
| ***SBK*** | ***6*** | ***6*** | ***5*** | ***5*** | ***6*** | ***4*** | ***32*** | ***44*** | ***-12*** |
| **Celkom :** | ***32*** | ***23*** | ***19*** | ***19*** | ***21*** | ***20*** | ***134*** | ***125*** | ***+9*** |

**Medzinárodné majstrovstvá Slovenskej a Maďarskej republiky - Slovenskí pretekári - Celková účasť**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** | **1.** | **2.** | **3.** | **4.** | **5.** | **6.** | **Spolu** | **2013** | **Rozdiel** |
| ***125 SP*** | ***22*** | ***7*** | ***9*** | ***7*** | ***7*** | ***13*** | ***65*** | ***49*** | ***+16*** |
| ***SST 600*** | ***14*** | ***14*** | ***8*** | ***9*** | ***6*** | ***10*** | ***61*** | ***84*** | ***-23*** |
| ***SSP*** | ***15*** | ***14*** | ***12*** | ***14*** | ***7*** | ***14*** | ***76*** | ***54*** | ***+22*** |
| ***SST 1000*** | ***19*** | ***9*** | ***9*** | ***8*** | ***8*** | ***6*** | ***59*** | ***53*** | ***+6*** |
| ***SBK*** | ***29*** | ***9*** | ***12*** | ***13*** | ***8*** | ***13*** | ***84*** | ***102*** | ***-18*** |
| **Celkom :** | ***99*** | ***53*** | ***50*** | ***51*** | ***36*** | ***56*** | ***345*** | ***342*** | ***+3*** |

**Hodnotenie sezóny 2014 MMSR Mládeže**

Hodnotenie predniesol Valnému zhromaždeniu disciplíny CPM Martin Čermák:

Podujatia 2014 :

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.Pannoniaring2.Dunajská Streda3.Trebatice4.Kecskemét (H)5.Dunajská Streda6.Kecskemét Začiatkom tohto roku sme úspešne odrokovali spoluprácu na úrovni národných federácií SMF a MAMS v zastúpení viceprezidentov CPM obidvoch krajín,  promotéra šampionátu-MOTOSPORT AGENCY a do tejto sezóny otvorili Medzinárodný juniorský šampionát v disciplínach PW 50, MINI GP a SCOOTER pod oficiálnym názvom JIMC 2014.Pred začiatkom sezóny sme už tradične odprezentovali všetky disciplíny na jarnej výstave Motocykel 2014 v rámci ukážky techniky jazdy a hlavne náboru nových detí do JUNIOR MOTOACADEMY na improvizovanom okruhu v areáli bratislavskej INCHEBY. V tohtoročnom juniorskom šampionáte celkovo bodovalo 100 jazdcov, z toho v triede PW 50 -21 jazdcov, MINI GP-45 jazdcov a SCOOTER-33 jazdcov. Pozitívom tejto sezóny bola najmä aktívna účasť jazdcov z Čiech, hlavne v triedach MINI GP, jazdcov zo Slovenska a Maďarska vo všetkých triedach a  hlavným prínosom do šampionátu boli triedy PW50 a MINI GP 140 4T. Do týchto tried prichádzajú hlavne mladí talentovaní jazdci, ktorí úspešne absolvovali JUNIORSKÚ MOTOACADEMIU. Okrem vyššie spomenutého šampionátu sme dostali priestor na prezentáciu práce s mládežou na pretekoch v Malackách, za čo patrí moja osobná vďaka organizátorom Racing Clubu Záhorák Malacky, menovite p. Ľubošovi Harantovi. Znovu osobne vyzdvihujem tohtoročné výkonnostné napredovanie mladučkého Skaličana Miška Búlika, ktorý úspešne absolvoval účinkovanie v juniorskom nemeckom ADAC cupe a vybojoval celkové 2. miesto v triede MINI GP a zároveň svoju výkonnosť potvrdil i v domácom majstráku ziskom titulu MMSR taktiež v triede MINI GP.  Z nadaných a talentovaných detí ma osobne zaujalo výkonnostné napredovanie v triede PW-50 Jakuba Mazsára, Maťka Čermáka, Adama Havlína, Lea Slobodu, v triede MINI GP 140 4T-Peťka Kačabu, Domina Michaloviča, Adama Majerova, Romana Kučeru a nespočetný rad ďalších detí, všetko absolventov junior motoakadémie Nedá mi nespomenúť enormnú snahu Martina Čermáka a Radima Nožičku, ktorí si prenajali zdevastovaný areál autoškoly v Bratislave a za necelé dva mesiace za pomoci sponzorov, kamarátov úspešne oficiálne otvorili v júli tréningové centrum mládeže a detí, hlavne pre nábor nových detí do triedy PW, či už na výuku základov techniky jazdy pre nováčikov, ale aj pre nácviky techniky jazdy najmenších deti v tejto triede, ktoré už aktívne absolvujú juniorský šampionát. Preto znovu vysoko pozitívne hodnotím spoluprácu s JUNIOR MOTOACADEMY, ktorá nám každým rokom prináša veľa pozitívneho pri práci s talentovanou mládežou, hlavne aktívnym prílivom mladých jazdcov do tried PW50 a MINI GP 140 4T. Lebo nebyť tejto aktivity zapálených ľudí pre prácu s mládežou, hlavne otca myšlienky - Laca Šnegoňa, dnes by juniorský šampionát možno ani neexistoval. Okrem toho, že je čas oddychu a prípravy pretekárskej techniky na budúcu sezónu, bola zahájená fyzická príprava detí a mládeže pod osobným dohľadom trénerov a fyzioterapeuta v telocvični základnej školy Lehnice. Spolupráca našej agentúry s JUNIOR MOTOACADEMY bude i naďalej jednou z priorít v ďalšom napredovaní rozvoja talentovaných detí i v budúcej sezóne.  V organizačných prípravách budúcej sezóny máme za sebou úspešné rokovanie s maďarským partnerom ohľadom ďalšieho ročníka spoločného juniorského šampionátu. Treba ale dopracovať do finálnej podoby športové a technické predpisy jednotlivých disciplín a uzatvoriť kalendár jednotlivých pretekov. Záverom mojej správy chcem hlavne poďakovať činovníkom SMF, svojim kolegom, trénerom juniorskej motoakadémie a partnerom za podporu a aktívnu spoluprácu v uplynulej sezóneKonečné výsledky :**MM SR Mládež :**

|  |  |  |
| --- | --- | --- |
| ***Trieda Sport*** | ***Trieda Racing*** | ***Trieda Open***  |
|  1 Denis Kováč | 1 Gáspár Attila (H) | 1 Martin Gudába  |
|  2 Pavel Moravec | 2 Lukáš Há | 2 Roman Bednár |
|  3 Ľudovít Krušina | 3 Michal Nemčovič | 3 Tomáš Nižňan |

|  |  |  |
| --- | --- | --- |
| ***Trieda Mini PW50***  | ***Trieda Mini PW50 Spec\****  | ***Trieda Mini GP*** |
| 1 Jakub Mázsár | 1 Konor Csáky (H) | 1 Michal BÚLIK  |
| 2 Martin Čermák Jr. | 2 Máté Számadó (H) | 2 Vojtěch Schwarz (CZ) |
| 3 Kevin Farkas (H) | 3 Samuel Zorkóczy | 3 Adam Barus |

***\*Nevyhodnocuje sa ako majstrovská trieda***

|  |  |
| --- | --- |
| ***Trieda Mini GP 80*** | ***Trieda Mini GP Junior 4T*** |
| 1 Petr Jadrný (CZ) | 1 Márk Babonics (H) |
| 2 Jakub Machů (CZ) | 2 Bálint Györ (H) |
| 3 Filip Simonics | 3 Barnabás Oláh (H) |

**Celková účasť na podujatiach** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** | **1.** | **2.** | **3.** | **4.** | **5.** | **6.** | **Spolu** | **2013** | **Rozdiel** |
| ***Sport*** | ***7*** | ***8*** | ***9*** | ***8*** | ***10*** | ***7*** | ***49*** | ***56*** | ***-7*** |
| ***Racing*** | ***9*** | ***11*** | ***7*** | ***11*** | ***11*** | ***9*** | ***58*** | ***53*** | ***+5*** |
| ***Open*** | ***4*** | ***3*** | ***4*** | ***3*** | ***3*** | ***2*** | ***19*** | ***23*** | ***-4*** |
| ***PW 50*** | ***6*** | ***8*** | ***7*** | ***10*** | ***16*** | ***13*** | ***60*** |  | ***+60*** |
| ***PW50 spec.*** | ***2*** | ***x*** | ***x*** | ***x*** | ***2*** | ***1*** | ***5*** |  | ***+5*** |
| ***Mini GP*** | ***3*** | ***8*** | ***7*** | ***7*** | ***7*** | ***5*** | ***37*** | ***65*** | ***-28*** |
| ***Mini GP 80*** | ***3*** | ***5*** | ***3*** | ***3*** | ***3*** | ***3*** | ***20*** | ***39*** | ***-19*** |
| ***Mini GP 140*** | ***13*** | ***12*** | ***9*** | ***8*** | ***10*** | ***8*** | ***60*** |  | ***+60*** |
| **Celkom :** | ***47*** | ***55*** | ***46*** | ***50*** | ***62*** | ***48*** | ***308*** | ***236*** | ***+72*** |

**Hodnotenie sezóny 2014 Vintage**

Hodnotenie prednesie Valnému zhromaždeniu disciplíny CPM Peter Baláž:

Počas sezóny s poverením SMF v  rámci MM SR, resp. FIM Europe Cup boli započítavané nasledovné preteky :

13.-14.04.2014 Slovakia ring – MM SR jazda pravidelnosti – Classic Club Hlohovec

1.5. 2014 Slovakia ring – MM SR, FIM Europe - jazda pravidelnosti , vintage RR - Classic Club Hlohovec 3.8.2014 Oldtimer Moto show – Červeník (Classic Club Hlohovec)

31.08.2014 Malacky – MM SR jazda pravidelnosti – Racing Klub Záhorák

27. 9. 2014 Holíč - FIM Europe Cup, MM SR jazda pravidelnosti – Classsic Club Hlohovec

Všetky podujatia sa uskutočnili tak, ako boli naplánované.

**13-.14.04.2014 Slovakia ring** (Classic Club Hlohovec)– preteky sa uskutočnili za spolupráce a Agentúrou Slovakiaracing popri podujatí IMRC, ktorá nám vytvorila priestor počas celého víkendu na tréningy aj preteky, za čo ďakujeme p. Petrovi Šurinovi. Vzhľadom k tomu, že preteky boli na motocyklovom okruhu sme mali možnosť vyhodnotiť pretekárov na rýchlosť aj na pravidelnosť, čo všetci účastníci pozitívne hodnotili, bodovanie sa započítavalo do MM SR.

**01.05.2014 Slovakia ring (Classic Club Hlohovec) –** preteky sa uskutočnili v rámci seriálu FIM Europe Cup a MM SR. Ďakujeme vedeniu Slovakia ringu za podmienky, za ktorých sa preteky uskutočnili. Ako v predchádzajúcom podujatí sme za priaznivých okolností vyhodnotili účastníkov aj na rýchlosť, aj na pravidelnosť.

**3.8.2014 Oldtimer Moto show – Červeník (Classic Club Hlohovec) –** podujatie sa uskutočnilo v obci Červeník po prvýkrát, pozvaní účastníci vystavovali svoje stroje v centre obce, zaznamenali sme účasť aj mimo pozvaných pretekárov, po ukončení výstavy sa všetky stroje vydali za asistencie PZ SR na ukážkovú jazdu ulicami obce. Podujatie malo veľký ohlas, takisto aj u spoluorganizátora Obce Červeník a jeho starostu p. Mariána Mihálika. Máme prisľúbený ďalší ročník.

**31.8.2014 Malacky –Racing Klub Záhorák**, preteky sa uskutočnili ako jazda pravidelnosti započítavané do MM SR. Po organizačnej stránke dobre zvládnuté podujatie, trať bola zabezpečená ako minulý rok, takisto účasť pretekárov.

**29.9.2013 Holíč – (organizátor Classic Club Hlohovec)** okrem MM SR sa podujatie započítavalo aj do seriálu FIM Europe Cup. VII. ročník Holíčskeho zámockého okruhu bol tradične pod záštitou primátora Zdenka Čambala. Po pretekoch boli pretekári v rámci európskeho pohára FIM Europe Cup vintage regulartity ocenení medailami (zabezpečilo FIM Europe) a pohármi (zabezpečil Classic Club Hlohovec). Nad podujatím dohliadali delegovaní komisári FIM Europe Luigi Favarato a člen enviromentálnej komisie FIM Europe Vladimír Klátovský. Podujatiu dohliadal aj prezident SMF pán Smižík.

**Účasť pretekárov na jednotlivých podujatiach započítavaných do MMSR, resp. FIM Europe :**

Slovakia ring 13.-14.04.2014 53 pretekárov

Slovakia ring 01.05.2014 71 pretekárov

Malacky 31.08.2014 88 pretekár

Holíč 27.09.2014 99 pretekárov

Vyhodnotenie seriálu MM SR bude oznámené po určení termínu, keďže v rámci Večera majstrov budú vyhodnotení len pretekári na 1. mieste, boli naši účastníci oboznámení so skutočnou a boli sklamaní, avšak akceptujeme spôsob vyhodnotenia SMF, vyhodnotíme si seriál samostatne.

1. **Správa o hospodárení ŠK CPM za rok 2014**

Stav financií ŠK CPM ku dňu 30.11.2014 :

Prenosy z r. 2013 : ŠR – 6120 €

 Činnosť – 3899 €

Príjmy v r. 2014 :

 Licencie 2014 – 5300 €

 Dotácia MŠ - 5500 €

Spolu : 10800 €

Výdaje v r. 2014 :

 Komisiou schválené dotácie v roku 2013 čerpané v r. 2014

 Maco Racing 2000 €

 Na podúčet subkomisie Skútre, Mini GP 2800 €

 Podpora promotérovi Slovakia Racing 1600 €

 Spolu : 6400 €

 Prenájom motokárovej dráhy DS – 4164 €

Seminár FIM Budapest - 388 €

 Licencia člena (Karnok) - 20 €

 Záloha na výdaje (licencie) - 190 €

 Dotácie – odmena Cipciarová - 200 €

 Spolu : 4962 € + dotácie 6400 € = 11362 €

Aktíva celkom : 20879 €

Pasíva celkom : 11362 €

**Zostatok na účte CPM : 9517 €**

**Prerozdelenia zostatku prostriedkov z r. 2014 na účte CPM**

Komisia sa na svojom zasadnutí dňa 17.10.2014 uzniesla na nasledovnom

prerozdelení zostatku na účte CPM:

Dotácia podúčtu Skútre, Mini moto 3000 €

Podpora promotérovi Slovakia Racing 3000 €

Podpora reprezentácie:

* Podpora Maco Racing Team 2000 €
* podpora Michalovi Búlikovi 400 €

Richard Karnok 400 €

Predpokladané výdavky na VZ CPM 270 €

1. **Správa mandátovej komisie**

Správu mandátovej komisie predniesol predseda komisie Peter Kevický

Počet prítomných na VZ CPM : 17

 Z toho počet členov s hlasovacím právom : 13

Pre nadpolovičnú väčšinu pri hlasovaní a voľbách je potrebných 8 hlasov

Pre 2/3-ovú väčšinu pri hlasovaní je potrebných 9 hlasov

1. **Plán činnosti na športovú sezónu 2015**

Peter Šurina ako promotér seriálu MM SR – IMRC predostrel prítomným predbežný kalendár podujatí na športovú sezónu 2015 s tým, že seriál bude päťdielny a z pohľadu organizácie podujatí by sa malo pokračovať v načatej ceste s minimálnymi zmenami, ktoré by mali napomôcť hlavne k navýšeniu účasti na nich. Seriál MM SR – IMRC sa uskutoční ako súčasť podujatí Alpe Adria, Pannoniaring, Hungaroring, Most a Slovakia ring a jedno samostatné podujatie na Pannoniaringu.

Plán činnosti a rozpočet na rok 2014 predložil valnému zhromaždeniu viceprezident SMF za CPM Ladislav Šnegoň:

V športovej sezóne 2015 plánujeme usporiadať Majstrovstvá Slovenskej Republiky ako päťdielny seriál ako spoločný seriál s maďarskou federáciou.

Plánuje sa päť podujatí na nasledovných tratiach :

- Pannoniaring 18.-19. 04/2015

- Pannoniaring 31.05.2015

- Most 19.07.2015

- Hungaroring 09.08.2015

-Slovakia ring 13.09.2015

Na každom dvojdňovom podujatí sa uskutoční dvojpretek MMSR s tréningami a kvalifikáciami.

Súčasťou bude aj Slovenský pohár pre držiteľov licencie typu „B“.

 **Skútre a mládež**

|  |
| --- |
| Plány na budúcu sezónu predniesol Martin Čermák:Pokračujúc v úspešnej spolupráci s Maďarskou federáciou sa uskutoční šesťdielny seriál spoločných medzinárodných Majstrovstiev. Nakoľko sa dosiahla dohoda o spolupráci aj s Českou stranou, jedno podujatie seriálu sa uskutoční aj v českom Vysokom Mýte a na oplátku AČR zaradí do svojho majstrovského seriálu jedno podujatie v Dunajskej Strede.Kalendár podujatí bude nasledovný :25-26.4.2015 Kecskemét  2015 Vysoké Mýto 30-31.5.2015 Pannoniaring20-21.6.2015 Dunajská Streda22-23.8.2015 Dunajská Streda26-27.9.2015 Kecskemét**Vintage****Predbežný kalendár podujatí 2015**1.5.2015 Slovakia ring MM SR, FIM Europe - jazda pravidelnosti , vintage RR (Classic Club Hlohovec) 22.-24.5.2015 Hlohovec- 3.European Senior Activity Meeting – Európska konferencia (Classic Club Hlohovec) 27. 7.2015 – Červeník - Oldimer Moto Show (Classic Club Hlohovec) 26. 9. 2015 Holíč - FIM Europe Cup, MM SR jazda pravidelnosti – (Classic Club Hlohovec)2 termíny na Slovakia ringu (budú oznámené dodatočne - Classic Club Hlohovec)Tba Malacky – MM SR jazda pravidelnosti – Racing Klub Záhorák Všetky spomínané podujatia sa uskutočnia s poverením SMF.**Návrh rozpočtu 2015:**Činnosť CPM:Predpokladáme príjmy z licencií 5000€ Predpokladaná dotácia z MŠ SR 5500€  Výdavky:- Delegovaní činovníci na podujatiach MSR a SP.................. 3000 €- zápisné poplatky do kalendára športových podujatí.......... 500 €- podpora reprezentácie ................................................. 2500 €- propagácia podujatí a reprezentácie (R. Karnok) ............... 500 €- podpora činnosti mládeže .................................... 4000 €Reprezentácia:- refundácia nákladov a podpora reprezentantov podľa úspešnosti v priebehu sezóny 2015 - ŠK CPM určí v   priebehu alebo po skončení sezónyTalentovaná mládež. Čerpanie týchto prostriedkov je možné len na základe predložených projektov, komisia ich môže doporučiť  a schvaľuje ich riadiaca rada SMF.  |

1. **Voľba delegátov na GZ SMF**

Na Generálne zhromaždenie SMF disciplína CPM deleguje 10 svojich členov.

ŠK CPM navrhuje nasledovných členov za delegátov GZ SMF :

Ladislav Šnegoň, Peter Baláž, Martin Kuzma, Martin Čermák, Milan Búlik, Luboš Nemčovič, Peter Janega, Miloš Baláž, Peter Šurina, Tibor Uher

Náhradníci : Juraj Knezovič a Roman Frühauf

1. **Správa volebnej komisie**

Správu volebnej komisie predniesol jej predseda Martin Kuzma

 V zmysle §12 Rokovacieho poriadku SMF delegáti na GZ SMF sa po návrhu z pléna, alebo športovej komisie volia

 verejným hlasovaním. Pre schválenie delegátov musí byť prostá väčšina prítomných platných hlasov (50% + 1)

 prítomných členov disciplíny s hlasovacím právom .

 Návrh ŠK CPM : Ladislav Šnegoň, Peter Baláž, Martin Kuzma, Martin Čermák, Milan Búlik, Luboš Nemčovič, Peter

 Janega, Miloš Baláž, Peter Šurina, Tibor Uher

 Náhradníci : Juraj Knezovič, Roman Frühauf

 Výsledok hlasovania voľby delegátov na GZ SMF:

 za: 13

 proti : 0

 zdržal sa : 0

Volebná komisia konštatuje, že hlasovanie prebehlo v zmysle citovaných ustanovení rokovacieho poriadku SMF a Ladislav Šnegoň, Peter Baláž, Martin Kuzma, Martin Čermák, Milan Búlik, Luboš Nemčovič, Peter Janega, Miloš Baláž, Peter Šurina, Tibor Uher

Náhradníci : Juraj Knezovič, Roman Frühauf

boli valným zhromaždením disciplíny CPM zvolení za delegátov a náhradníkov na GZ SMF.

1. **Zmeny NŠP pre športovú sezónu 2015**

Predsedajúci predniesol návrh zmien športových poriadkov CPM pre rok 2015:

**Čl.1 Všeobecné ustanovenia**

a. Vypísané triedy : dopĺňa sa trieda Moto 3

b. **Slovenský pohár – IMRC CUP**

 Podmienka vypísania tried do 600 ccm Junior do 21 rokov a nad 600 ccm Veterán :

 uskutoční sa v prípade, ak bude pre ňu do 31.3. vydaných aspoň 5 licencií SMF

d. seriály MM SR aj SP sa pre rok 2015 vypisujú ako päťdielne

 **Čl. 2.3. Dolné vekové hranice pretekárov podľa kategórií:**

 - Trieda 125 SP 12 rokov

 - Trieda SUPERSTOCK 600 (SST 600) 14 rokov

 - Trieda SUPERSPORT 600 (SSP) 15 rokov

 - Moto3 12 rokov

 - Trieda SUPERSTOCK 1000 (SST 1000) 16 rokov

 - Trieda SUPERBIKE (SBK) 17 rokov

 **Čl.8. Administratívne preberanie**

 8.6. Riaditeľ preteku (namiesto „usporiadateľ“) má právo kedykoľvek v priebehu podujatia vykonať

 dychovú skúšku požitia alkoholu, alebo dopingový test ( v zmysle nariadení Antidopingovej

 agentúry MŠVVaŠ SR).

 **Čl. 11. Hodnotenie**

 Dopĺňa sa o :

 Každý štartujúci na podujatí má nárok na pridelenie bodov podľa umiestnenia bez ohľadu na počet

 štartujúcich v jednotlivých triedach.

 Dekorovanie sa môže uskutočniť len v prípade že do preteku odštartujú minimálne traja pretekári.

 **Čl.13. Hodnotenie seriálu MM SR**

 13.2. Konečná klasifikácia

 Do celkového hodnotenia sa v MM SR jazdcom započítavajú všetky dosiahnuté výsledky z jázd ak sa

 v tabulke konečného hodnotenia seriálu hodnotí minimálne 5 pretekárov.

Zmeny športových poriadkov CPM pre rok 2015 boli predostreté na schválenie Valnému zhromaždeniu

 disciplíny vo vyššie uvedenom znení po tom, čo sa o doplnení článku 11. rozbehla diskusia o pôvodnom návrhu

 komisie o prideľovaní polovičného počtu bodov v prípade ak do preteku odštartuje menej ako 5 pretekárov.

 Výsledok hlasovania o schválení zmien športových poriadkov pre sezónu 2015:

 za: 13

 proti : 0

 zdržal sa : 0

1. **Rôzne**

Za subkomisiu Vintage sa prihlásil Peter Baláž s návrhom zvýšenia štartovného.

Viceprezident SMF pre CPM vysvetlil Petrovi Balážovi, že určenie výšky štartovného je kompetenciou športovej komisie, nie je potrebné schváliť na Valnom zhromaždení.

1. **Diskusia**

Do diskusie sa ako prvý prihlásil Peter Šurina. Položil otázku že v prípade preradenia pretekára nespĺňajúceho kvalifikačný limit MM SR-IMRC do preteku SP-IMRC CUP, či tento pretekár s licenciou „A“ môže štartovať v Slovenskom pohári. Kladne odpovedal predsedajúci v tom zmysle, že športové poriadky obmedzujú v možnosti štartu len držiteľov licencie „B“ na MM SR-IMRC.

Ďalej sa prihlásil Juraj Knezovič s požiadavkou na promotéra, aby v časovom harmonograme bol sled pretekov určený aj s ohľadom na pretekárov, ktorí štartujú vo viacerých triedach. Aby sa im poskytol dostatočný priestor medzi pretekmi

na oddych a prípravu na ďalší pretek.

Ďalej na podnet Juraja Knezoviča sa rozvinula širšia diskusia o organizácii pretekov MM SR a národných majstrovstiev MSR. Padli návrhy MSR zaradiť do IMRC Cupu, oddelene od MM SR a Alpe Adrie. Reagoval za promotéra Peter Šurina a zhodlo sa na tom, že sa preteky MSR zaradia podľa počtov pretekárov na podujatiach a dá sa táto téma na širšiu diskusiu medzi pretekármi.

Do diskusie sa ďalej prihlásil aj prítomný prezident SMF Peter Smižík, ktorý vyslovil ľútosť, že sa rokovania Valného zhromaždenia zúčastňuje veľmi málo pretekárov, čo potom v priebehu sezóny môže spôsobiť komunikačné nezhody.

Pripomenul, že síce chápe snahu športových komisií jednotlivých disciplín zatraktívniť motocyklový šport, ale na druhej strane sa v poslednom období značne rozšírila ponuka rôznych seriálov a cupov, pričom členská základňa už viacero rokov stagnuje. Požiadal aj VZ CPM o to, aby nebolo snahou vyhlasovať nové triedy ak to nie je bezpodmienečne nutné, ba naopak ak je to možné, zjednodušovať predpisy, majstrovské triedy aj seriály. Toto pripomína aj z dôvodu finančnej záťaže pre SMF keď je potrebné dekorovať už veľké množstvo pretekárov z malej základne. Bolo to aj jedným z dôvodov zmeny v slávnostnom dekorovaní na Večeri majstrov SMF, kde sa po prvý krát dekorovali len majstri a ďalšie umiestnenia boli iba vyhlasované. Oboznámil prítomných o možnostiach získavania finančných prostriedkov pre SMF z rôznych tendrov a spomenul viacero úspechov z týchto možností. Oznámil Valnému zhromaždeniu CPM, že na získavanie finančných prostriedkov bola poverená Agentúra a táto spolupráca by mohla dopomôcť k získaniu ďalších prostriedkov. Pripomenul, že sekretariát SMF momntálne pripravuje jeden zľavový systém pre držiteľov licencií SMF. Mali by to byť zľavy na ubytovaní, nákupe PHM, nákupe náhradných dielov a príslušenstva a malo by sa to spustiť už na budúci rok.

Na záver svojho príspevku sa poďakoval všetkým prítomným, agentúram Slovakia Racing a Motoršport Agency za ich prácu, vykonávanú v prospech motocyklového športu.

Nakoľko sa do diskusie už nik neprihlásil, predsedajúci diskusiu uzavrel.

1. **Správa návrhovej komisie – návrh na uznesenie**

Správu návrhovej komisie vypracoval jej predseda Martin Čermák, bola prítomným prečítaná.

 Návrhová komisia navrhuje Valnému zhromaždeniu disciplíny CPM nasledovné uznesenie :

**Návrh U Z N E S E N I A**

**valného zhromaždenia disciplíny CPM zo dňa 13. decembra 2014**

**VZ CPM berie na vedomie:**

Diskusné príspevky odznené na Valnom zhromaždení

**VZ CPM schvaľuje:**

- správu o činnosti disciplíny CPM za rok 2014

- správu o hospodárení disciplíny CPM 2014 ku dňu zasadnutia VZ

**-** plán činnosti disciplíny CPM pre rok 2015.

- rozpočet disciplíny CPM pre rok 2015.

- kalendár podujatí pre športovú sezónu 2015

- voľbu delegátov na GZ SMF: Ladislav Šnegoň, Peter Baláž, Martin Kuzma, Martin Čermák, Milan Búlik, Luboš

 Nemčovič, Peter Janega, Miloš Baláž, Peter Šurina, Tibor Uher

 Náhradníci : Juraj Knezovič, Roman Frühauf

- zmenu športových poriadkov na športovú sezónu 2015 v znení podľa zápisnice

**VZ CPM ukladá:**

-prerokovať diskusné príspevky, odznené na VZ

- Zverejniť kalendár športových podujatí na sezónu 2015

- pokračovať v činnosti Junior Moto Academy

- zorganizovať päťdielny seriál MSR CPM

- zorganizovať päťdielny seriál SP CPM

- vypracovať a zverejniť úpravy NŠP pre rok 2015

 zodpovedný: Športová Komisia termín: sezóna 2015

**VZ CPM poveruje:**

- viceprezidenta SMF pre CPM Ladislava Šnegoňa pokračovať v rokovaní s maďarskou federáciou

 o podmienkach spolupráce (spoločný majstrovský seriál).

- Športovú komisiu CPM vypracovaním úprav NŠP po ukončení rokovaní s maďarskou federáciou

Predsedajúci dal hlasovať o prijatí návrhu uznesenia.

Výsledok hlasovania o schválení Uznesenia z VZ disciplíny CPM :

 za: 13

 proti : 0

 zdržal sa : 0

1. **Záver**

Na záver sa viceprezident SMF pre CPM Ladislav Šnegoň poďakoval prítomným za účasť na VZ CPM, poprial veľa športových a osobných úspechov do Nového roku 2015 a rokovanie VZ CPM ukončil.

Orechová Potôň, 19.12.2014

Zapísal : Uher Overil : Šnegoň

**U Z N E S E N I E**

**valného zhromaždenia disciplíny CPM zo dňa 13. decembra 2014**

**VZ CPM berie na vedomie:**

Diskusné príspevky odznené na Valnom zhromaždení

**VZ CPM schvaľuje:**

- správu o činnosti disciplíny CPM za rok 2014

- správu o hospodárení disciplíny CPM 2014 ku dňu zasadnutia VZ

**-** plán činnosti disciplíny CPM pre rok 2015.

- rozpočet disciplíny CPM pre rok 2015.

- kalendár podujatí pre športovú sezónu 2015

- voľbu delegátov na GZ SMF: Ladislav Šnegoň, Peter Baláž, Martin Kuzma, Martin Čermák, Milan Búlik,

 Luboš Nemčovič, Peter Janega, Miloš Baláž, Peter Šurina, Tibor Uher

 Náhradníci : Juraj Knezovič, Roman Frühauf

- zmenu športových poriadkov na športovú sezónu 2015 v znení podľa zápisnice

**VZ CPM ukladá:**

-prerokovať diskusné príspevky, odznelé na VZ

- Zverejniť kalendár športových podujatí na sezónu 2015

- pokračovať v činnosti Junior Moto Academy

- zorganizovať päťdielny seriál MSR CPM

- zorganizovať päťdielny seriál SP CPM

- vypracovať a zverejniť úpravy NŠP pre rok 2015

 zodpovedný: Športová Komisia termín: sezóna 2015

**VZ CPM poveruje:**

- viceprezidenta SMF pre CPM Ladislava Šnegoňa pokračovať v rokovaní s maďarskou federáciou

 o podmienkach spolupráce (spoločný majstrovský seriál).

- Športovú komisiu CPM vypracovaním úprav NŠP po ukončení rokovaní s maďarskou federáciou

Orechová Potôň, 19.12.2014

Zapísal : Uher Overil : Šnegoň